মানুষই সত্য- এই ধারণাটি অনবরত উচ্চারণ করে যাওয়া আজকের দিনে এক অনিবার্য বিষয়। মানুষ মানুষের প্রতি যে অন্যায় আচরণ করে, যে সহিংসতা মানুষকে বিপন্ন করে, নারী-শিশুদের প্রতি নির্যাতন যে হারে সংঘটিত হয়, তার নিদারুণ বাস্তবতা মেনে নেওয়া কঠিন হয়ে দাঁড়ায়। সে জন্য মানুষের শুভবোধ জাগ্রত করার নিরন্তর প্রচেষ্টা মানুষেরই ধর্ম। অসংখ্য মানুষ এই প্রচেষ্টাকে সামনে রেখে নিজেদের কর্মযজ্ঞ অব্যাহত রাখেন। মনুষ্যত্বের পরিচর্যা মানবিক দর্শনের বিশাল জায়গা।